Tazart tetten-tt s uɣrum, ttawin-tt ɣer taxla, tazart ɣlayet am uksum Md: Acḥal ad tentzenzeḍ neɣ ad ten-id-taɣeḍ i yeswa uksum. Leqbayel tetten s waṭas iniɣman Md: 500 Kg n yiniɣman i twacult yesɛan 05 n iɛeggalen.1 « Ad tezwiḍ iniɣman s uɣanim ssyen ad ten-id-tleqḍeḍ ɣer tqecwalt n uɣanim neɣ ayen umi neqqar tarḥalit, imir ad ten-tesmireḍ ɣer ufarug wa sufell-a n wayeḍ ad k-yefk ayen umi neqqar tamnennayt. Tameddit ad ten-tɣummeḍ ɣef nnda mi d ṣbaḥ ad ten-tfesreḍ i yiṭij akken ad qqaren. Mi qquren ad ten-tesmireḍ ɣer umisur. Mi wwḍen 10 neɣ 15 n wussan ad ten-idtawiḍ s axxam dinna ad ten-tferneḍ: Tin n ujenjar weḥd-s, ma d tin leraqi d tin itett lmal.